**Müəllim: Fərman Vəliyev.**

**Sinif: V** **sinif.**

**Mövzu:**  Natural ədədlərin müqayisə edilməsi.

**Standart:** 1.1.1 Natural ədədlərin müqayisə edir.

**Məqsəd.** **1.** Natural ədədləri tanıyır.

**2.** Natural ədədlərdə rəqəmlərin yerini dəyişməklə yeni natural ədədi müəyyən edir.

**3.** Natural ədədləri müqayisə edir.

**İş forması:** Kiçik qruplar.

**İş üsulu:** Beyin həmləsi, müzakirə, BİBÖ.

**Resurs:** Dəslik, test kitabı, işçi vərəqləri.

Dərsə başlanmazdan əvvəl lövhədə **BİBÖ** cədvəli çəkirəm.

**Dərsin gedişi:**

**Motivasiya. Problemin qoyulması.**

Sinfə müraciət edirəm: Natural ədədlər haqqında nə bilirsiniz? Bütün fikirləri cədvəldə "Bildiklərimiz" sütununda yazıram. Cədvəlin orta qrafasını doldurmaq üçün növbəti sualı verirəm. Natural ədədlər haqqında nələri bilmək istərdiniz?

Dərsin mövzusunu elan edirəm: Natural ədədlərin müqayisəsi. Ümumiləşdirmədə Öyrəndiklərimiz sütununu doldurmaq üçün sinfə köməkçi sual verirəm.

Natural ədədləri necə müqayisə edirlər? Verilmiş natural ədədləri artan və ya azalan ardıcillıqla necə düzmək olar? Bütün şagirdlər bu sualların cavablarinı tapılmasında iştirak edirlər və cədvəlin üçüncü sutununda cavablar qeyd edilir.

|  |  |  |
| --- | --- | --- |
| **Bilirəm** | **İstəyirəm Biləm** | **Öyrəndim** |
| 1. Natural ədədlər sayma nəticəsində işlədilən ədədlərdir.  2. Natural ədədləri sadalaya bilirik.  3. Natural ədədləri yaza bilirik. | 1. Natural ədədlrin rəqəmlərinin yerini dəyişməklə yeni natural ədəd yaratmaq.  2. Natural ədədləri müqayisə etmək.  3. Natural ədədlərdən ədədi bərabərsizliklər tərtib etmək. | 1. Natural ədədlərdə rəqəmlərın yerini dəyişməklə yeni natural ədəd müəyyən etmək.  2. Natural ədədləri müqayisə  etmək.  3. Ədəd oxunda natural ədəd-lər artan sıra ilə düzülməsini. |

**Tədqiqat sualı:**  Natural ədədləri necə müqayisə edirlər?

**Tədqiqatın** **aparilması:** Sinfi 4 qrupa bölürəm. Hər qrupa iş vərəqləri paylayıram.

**İş vərəqi 1.**

**1.**  Natural ədədləri müqayisə edin. ( Məntiqi təfəkkürə aid. ) 15 və 17

**2.** Ədədlərdən hansı natural ədəd deyil? ( Tənqidi təfəkkürə aid.) 0,4; 18; 20

**3.** 1, 2, 3 rəqəmlərindən müxtəlif natural ədədlər tərtib edin. ( Yaradıcı təfəkkürə aid.)

**İş vərəqi 2.**

**1.** Natural ədədləri müqayisə edin. ( Məntiqi təfəkkürə aid.) 14 və 18

**2.** Ədədlərdən hansı natural ədəd deyil? ( Tənqidi təfəkkürə aid.) 4 , 8 , , 10

**3.** 4, 5, 7 rəqəmlərindən müxtəlif natural ədədlər tərtib edin. ( Yaradıcı təfəkkürə aid.)

**İş vərəqi 3.**

**1.** Natural ədədləri artan sıra ilə düzün. ( Məntiqi təfəkkürə aid.) 14, 3, 18, 2, 1, 6

**2.** Ədədlərdən hansıları natural ədəd deyil? ( Tənqidi təfəkkürə aid.) 4, 0, 3, 15, , 18

**3.** 3, 4, 9 rəqəmlərindən natural ədədlər tərtib edin. ( Yaradıcı təfəkkürə aid.)

**İş vərəqi 4.**

**1.**  Natural ədədləri azalan sıra ilə düzün. ( Məntiqi təfəkkürə aid.) 8, 14, 12, 19, 21, 3

**2.** Müqayisələrdən hansı səhvdir? ( Tənqidi təfəkkürə aid.) a) 5<14 b) 17>15 c)28<23 d) 18>13

**3)**  2, 3, 6 rəqəmlərindən natural ədədlər tərtib edin. ( Yaradıcı təfəkkürə aid.)

**İnformasiya mübadiləsi:**

Hər qrupdan lider seçilir. Qrup lideri (nümayəndəsi) qrupun işini təqdim edir. Təqdimatlar yazı taxtasından asılır.

**İnformasiya müzakirəsi:**

Təqdimatın nəticələrini şagirdlərlə müzakirə edirəm. Sonra şagirdlərə müzakirə sualları verirəm.

1) Natural ədədləri necə müqayisə edirlər?

2) Natural ədədləri artan və ya azalan sıra ilə necə düzülür?

**Nəticə və ümumiləşdirmə:**

Diqqətimi tədqiqat sualına yönəldərək şagirdlərin cavablarını ümumiləşdirirəm. İndiyə qədər natural ədədləri tanıyır, oxuyur və yazırdıq.İndi isə natural ədədlərin müqayisəsini öyrəndik. Nəticələri **BİBÖ** cədvəlində Öyrəndik sutununa yazılır.

Şagirdlərin mövzuya aid biliklərini möhkəmlədirmək üçün yaradıcı tətbiqetmə mərhələsinə keçirəm.

**Yaradıcı tətbiqetmə:**

Test kitabından test tapşırıqları təqdim edirəm. Test tapşırıqlarını yoxlayıb düzgün cavabları müəyyənləşdirirəm.

**Ev tapşırığı:**  Dərslikdən səh. X. tapşırıq N**. ,** Test kitabından tapşırıq.

**Qiymətləndirmə:** Qiymətləndirmə dərsin bütün mərhələsində aparılır.

|  |  |  |  |  |  |  |  |
| --- | --- | --- | --- | --- | --- | --- | --- |
|  | Əməkdaşlıq edilməsi | Müzakirələrdə iştirak | Sərbəst fikir yürütmək | Araşdırma | Təqdimat | Sual cavab | Misal həlli |
| I qrup |  |  |  |  |  |  |  |
| II qrup |  |  |  |  |  |  |  |
| III qrup |  |  |  |  |  |  |  |
| IV qrup |  |  |  |  |  |  |  |

***Fərman Vəliyev.*** *Kürdəmir rayonu Karrar qəsəbə tam orta məktəbin riyaziyyat müəllimi.*